section_heading: Privatni život
paragraph_text: U listopadu 2012. Human Rights Campaign je Lani uručio nagradu "Visibility".Abramovitch, S., Lana Wachowski Reveals Suicide Plan, Painful Past in Emotional Speech, The Hollywood Reporter, 24. listopada 2012. U svojem je govoru razotkrila da je razmišljala o tome da počini samoubojstvo u svojoj mladosti. Njezin govor je bio jedan od najdužih javnih istupa ovog dua, čuvenih po svojoj povučenosti. Započela je govor objašnjavajući da iako ona i njezina sestra (za čiju se tranziciju tada nije znalo) nisu javno komentirali njezinu tranziciju tijekom zadnjeg desetljeća ili glasine o njoj, to nije bilo zato što se sramila toga, niti je to sakrivala od svoje obitelji i prijatelja. Točnije, Lana nije komentirala svoju tranziciju zbog sramežljivosti u medijima koju posjeduju i ona i Lilly. Uspoređujući to s gubitkom nevinosti kao nečim što se dogodi jednom i što je nepovratno, Wachowski su pokušavale izbjegavati javnost i davati intervjue iz straha da će izgubiti svoju privatnost, da nikad više neće moći izaći u restoran bez da ih primijete i uznemiruju kao poznate osobe.The Hollywood Reporter, Lana Wachowski's HRC Visibility Award Acceptance Speech (transkript), 24. listopada 2012.